Kommissionens beslutning

af 26. april 2004

om godkendelse af beredskabsplaner for bekæmpelse af aviær influenza og Newcastle disease

(meddelt under nummer K(2004) 1517)

(EØS-relevant tekst)

(2004/402/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 2, stk. 3,

under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 21,

under henvisning til Rådets direktiv 92/40/EØF af 19. maj 1992 om fællesskabsforanstaltninger til bekæmpelse af aviær influenza(1), særlig artikel 17, stk. 4, andet afsnit,

under henvisning til Rådets direktiv 92/66/EØF af 14. juli 1992 om fællesskabsforanstaltninger til bekæmpelse af Newcastle disease(2), særlig artikel 21, stk. 4, andet afsnit, og

ud fra følgende betragtninger:

(1) I Kommissionens beslutning 2004/102/EF af 26. januar 2004 om godkendelse af beredskabsplaner for bekæmpelse af aviær influenza og Newcastle disease(3) godkendtes sådanne beredskabsplaner for de nuværende medlemsstater.

(2) Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet har forelagt beredskabsplaner for bekæmpelse af aviær influenza og Newcastle disease til godkendelse.

(3) Disse beredskabsplaner opfylder kriterierne i direktiv 92/40/EØF og 92/66/EØF og gør det muligt at nå det tilstræbte mål, hvis de ajourføres regelmæssigt og gennemføres effektivt.

(4) De af de nye medlemsstater forelagte planer bør derfor godkendes. Af klarhedshensyn bør de nuværende medlemsstaters beredskabsplaner også godkendes i denne beslutning.

(5) Beslutning 2004/102/EF bør derfor ophæves og erstattes af nærværende beslutning.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

1. De beredskabsplaner for bekæmpelse af aviær influenza og Newcastle disease, der er forelagt af de i bilaget anførte nuværende medlemsstater, godkendes.

2. De beredskabsplaner for bekæmpelse af aviær influenza og Newcastle disease, der er forelagt af de i bilaget anførte nye medlemsstater, godkendes.

Artikel 2

Bestemmelsen i artikel 1, stk. 2, finder anvendelse med forbehold af, at traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse træder i kraft, og da fra datoen herfor.

Artikel 3

Beslutning 2004/102/EF ophæves.

Artikel 4

Denne beslutning er rettet til medlemsstaterne.

Udfærdiget i Bruxelles, den 26. april 2004.

På Kommissionens vegne

David Byrne

Medlem af Kommissionen

(1) EFT L 167 af 22.6.1992, s. 1. Senest ændret ved forordning (EF) nr. 806/2003 (EUT L 122 af 16.5.2003, s. 1).

(2) EFT L 260 af 5.9.1992, s. 1. Senest ændret ved forordning (EF) nr. 806/2003.

(3) EUT L 30 af 4.2.2004, s. 22.

BILAG

Liste over de i artikel 1 omhandlede nuværende og nye medlemsstater

>TABELPOSITION>